Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
20 ก.ย. 2559

ระวังแรงขายเพิ่มขึ้นในกรณีที่ SET ไม่สามารถยืนได้เหนือ 1,470 จุด
ดัชนี SET อยู่ที่ 1,473.44 จุด -19.29 จุด -1.29% ปริมาณซื้อขาย 28,158 ลบ.
แนวรับ :          1,465 / 1,440          แนวต้าน :          1,488
 
สรุปทิศทางและแนวโน้มตลาด
ระวังแรงขายเพิ่มขึ้นกรณีที่ SET ไม่สามารถยืนได้เหนือ 1,470 จุด: หลัง SET ปรับสูงขึ้นต่อเนื่อง 5 วันติดต่อกัน เริ่มมีแรงขายทำกำไรกลับเข้ามาตั้งแต่เปิดตลาด และ SET ไม่สามารถยืนได้เหนือเส้นค่าเฉลี่ย 1 เดือนที่ 1,488 จุด ได้…ทั้งนี้ถ้าพิจารณาจาก 1) แนวโน้มการปรับขึ้นดอกเบี้ย Fed ช่วงปลายปีนี้ 2) Valuation ของ SET ที่อยู่ในโซน “ไม่ถูก” และ 3) SET ไม่สามารถยืนได้เหนือ 1,470 จุด วันนี้ (ดูกราฟด้านล่าง) ต้องระวังแรงขายเพิ่มขึ้นโดยจะมีแนวรับถัดไปที่ 1,440 (EMA 200 วัน) และจุดต่ำสุดเดิมที่ 1,410 จุด ตามลำดับ
 
หุ้นที่น่าสนใจทางเทคนิค
EA “ซื้อ” ราคาหุ้นกลับตัวขึ้นด้วยรูปแบบ Double Bottom กลับมายืนเหนือเส้นค่าเฉลี่ย 1 เดือนได้ พร้อมปริมาณการซื้อขายหนาแน่นสนับสนุน สอดคล้องกับเครื่องมือ DI+ ตัด ADX ขึ้น และ MACD พลิกกลับมาเป็นบวกอีกครั้ง เป็นจังหวะซื้อเก็งกำไร มีเป้าหมายที่ 28.00 และถัดไปที่ 30.00 บาท แต่แนะนำ Stop loss หากราคาหุ้นหลุด 24.70 บาท